- Exodus
- <
- 20
- >

20
Madangaholu Haganoho
(Deuteronomy 5.1-21)
1 God ga helekai i nia helekai aanei:
1 2 Ko au go Yihowah go di godou God
dela ne dagi mai goodou gi daha
mo Egypt, di godou gowaa
dela nogo ngalua hege ai.
3 Goodou hudee hai god hua gee mo Au.
2 4 Goodou hudee hai god gi nia ada o
tei mee i di langi i nua be i henuailala,
be i lodo di moana o lala henuailala.* Exodus 34.17; Leviticus 19.4; 26.1; Deuteronomy 4.15-18; 27.15
5 Hudee pala ginai be e daumaha ginai,
idimaa, deenei Au go Yihowah
go di godou God, di God dubua.
Digau ala ma ga ginagina i di Au,
gei Au ga hagaduadua digaula
mo nadau hagadili gi muli gaa dae loo
gi di tolu mo di haa adu dangada.* Exodus 34.6-7; Numbers 14.18; Deuteronomy 7.9-10
6 Gei Au e dumaalia hua gi nia mada
haanau e mana o digau ala e aloho
i di Au ge e haga kila aga agu haganoho.
3 7 Goodou hudee hai hegau ihala
gi dogu ingoo,
idimaa ko au go Yihowah go di godou
God dela e hagahuaidu tangada
dela ma ga hai hegau ihala dogu ingoo.* Leviticus 19.12
4 8 Gi langahia di Laangi Sabad,
heia gi dabuaahia.* Exodus 16.23-30; 31.12-14
9 Heia godou moomee gii lawa i lodo
nia laangi e ono.* Exodus 23.12; 31.15; 34.21; 35.2; Leviticus 23.3
10 Gei di hidu laangi
la di laangi hagamolooloo,
e haga dabu ai goodou mai gi di Au.
Deai tangada i goodou
e hai ana moomee ai,
goodou mo godou dama
mo godou gau hai hegau mo godou manu,
mo digau mai i daha ala e noho goodou.
11 Go Au ne hai di langi mo henuailala
mo di moana mo ono mee huogodoo
ala i ono lodo i nia laangi e ono,
ga hagamolooloo i di hidu laangi,
deelaa dagu mee ne hagahumalia ai
di Laangi Sabad gaa hai gi dabuaahia.* Genesis 2.1-3; Exodus 31.17
5 12 Hagalabagau ina do damana
mo do dinana, gi mouli goe waalooloo
i hongo dagu henua
dela ga gowadu ko Au gi di goe.* Deuteronomy 27.16; Matthew 15.4; 19.19; Mark 7.10; 10.19; Luke 18.20; Ephesians 6.2,3
6 13 Hudee daaligidia tangada gii made.* Genesis 9.6; Leviticus 24.17; Matthew 5.21; 19.18; Mark 10.19; Luke 18.20; Romans 13.9; James 2.11
7 14 Hudee hai be di manu.* Leviticus 20.10; Matthew 5.27; 19.18; Mark 10.19; Luke 18.20; Romans 13.9; James 2.11
8 15 Hudee gaiaadanga.* Leviticus 19.11; Matthew 19.18; Mark 10.19; Luke 18.20; Romans 13.9
9 16 Hudee hagahuaidu ina tangada
gi nia kai tilikai.* Exodus 23.1; Matthew 19.18; Mark 10.19; Luke 18.20
10 17 Hudee hagagailaa gi di hale o tangada,
be go dono lodo, be go ana ‘donkey’,
be go dana kau, be go di ingoo hua
di mee i ana mee.* Romans 7.7; 13.9
Nia daangada gu mmaadagu
(Deuteronomy 5.22-33)
18 Di madagoaa digau Israel ne longono nia lee atili mono lee buu iliili ge ne mmada gi nia ila ala e dabadaba, mo di gonduu dela guu gohu, digaula gu polepole i di nadau mmaadagu, gu tuu hua mogowaa i daha mo di gonduu deelaa.* Hebrews 12.18-19 19 Gei digaula ga helekai gi Moses, “Ma kooe hua belee helekai mai gi gimaadou, gei gimaadou ga hagalongo adu. Hudee heia God gi helekai mai gi gimaadou, gi dee mmade hua gimaadou.”
20 Gei Moses ga helekai, “Goodou hudee mmaadagu. God ne hanimoi hua belee hagamada goodou, gii hai goodou digau e hagalongo, gi dee hai goodou digau e hai hala gi Mee.” 21 Gei nia daangada gu tuu hua mada tanga i di gonduu, go Moses hua modogoia dela ne hana gi hoohoo gi di gololangi maadolu dela e noho ai a God i ono lodo.
Nnaganoho nia gowaa hai tigidaumaha
22 Dimaadua ga helekai gi Moses bolo gi hagi anga ina gi digau Israel, “Goodou gu mmada mai gi di Au go Dimaadua i dagu hai ne helekai adu gi goodou mai di langi. 23 Hudee hai nia ada god silber be goolo e daumaha ginai goodou laa daha mo Au. 24 Heia dagu gowaa hai tigidaumaha gi nia gelegele henua, tigidaumaha ina nia siibi mono kau e dudu dogomaalia e hai ai tigidaumaha hagadaubuni. I nia gowaa huogodoo ala ne dugu ko Au bolo e daumaha mai goodou, Au ga hanimoi e haga maluagina goodou. 25 Maa goodou gaa hai di gowaa hai tigidaumaha gi nia hadugalaa, hudee heia di maa gi nia hadu ne hahaahi, idimaa, goodou ma ga hai hegau gi di ‘chisel’ e haluhalu nia hadu, goodou e hai nia maa gi hagalee humalia di hai hegau iei Au. 26 Goodou hudee hauhia mai gi di Au di gowaa hai tigidaumaha dela e gaga di gaagenge gi nua, gi dee kila mai godou huaidina i di godou madagoaa ma gaa kaga gi nua.

- Exodus
- <
- 20
- >

*20.4: Exodus 34.17; Leviticus 19.4; 26.1; Deuteronomy 4.15-18; 27.15

*20.5: Exodus 34.6-7; Numbers 14.18; Deuteronomy 7.9-10

*20.7: Leviticus 19.12

*20.8: Exodus 16.23-30; 31.12-14

*20.9: Exodus 23.12; 31.15; 34.21; 35.2; Leviticus 23.3

*20.11: Genesis 2.1-3; Exodus 31.17

*20.12: Deuteronomy 27.16; Matthew 15.4; 19.19; Mark 7.10; 10.19; Luke 18.20; Ephesians 6.2,3

*20.13: Genesis 9.6; Leviticus 24.17; Matthew 5.21; 19.18; Mark 10.19; Luke 18.20; Romans 13.9; James 2.11

*20.14: Leviticus 20.10; Matthew 5.27; 19.18; Mark 10.19; Luke 18.20; Romans 13.9; James 2.11

*20.15: Leviticus 19.11; Matthew 19.18; Mark 10.19; Luke 18.20; Romans 13.9

*20.16: Exodus 23.1; Matthew 19.18; Mark 10.19; Luke 18.20

*20.17: Romans 7.7; 13.9

*20.18: Hebrews 12.18-19

© 1996, 2014 The Kapingamarangi Bible translation committee